УКАЗАНИЯ И ИЗИСКВАНИЯ ЗА ИЗПЪЛНЕНИЕ НА ОБЩЕСТВЕНАТА ПОРЪЧКА . НАЧИН НА ПРЕДСТАВЯНЕ НА ОФЕРТА.

Редът и условията, при които ще се определи изпълнител на обществената поръчка са съгласно глава “Осма” А от Закона за обществените поръчки.

Всеки участник в обществената поръчка има право да представи само една оферта.

Лице, което е дало съгласие и фигурира като подизпълнител в офертата на друг участник, не може да представя самостоятелна оферта.

Приложенията към публичната покана се представят единствено в електронна форма на сайта на Възложителя, раздел „Профил на купувача“: http://kaynardzha.egov.bg/KAYNARDZHA/home.nsf/pages/bg/NT00002C06?openDocument

Разглеждането и оценката на офертите се извършва при условията на чл.101 г от ЗОП.

При подготовката на офертата всеки участник трябва да се придържа точно към условията, обявени от Възложителя.

Всички документи, които не са представени в оригинал и за които не се изисква нотариална заверка, трябва да са:

а) Заверени (когато са ксерокопия) с гриф „Вярно с оригинала”, подпис и свеж печат.

б) Всички документи, свързани с предложението, трябва да бъдат на български език или в превод на български език.

в) Ако в предложението са включени документи, референции или сертификати на чужд език, същите трябва да са придружени от официален превод на български език.

г) Офертата следва да отговаря на изискванията, посочени в настоящите указания и да бъде оформена по приложените към документацията образци. Условията в образците от документацията за участие са задължителни за участниците и не могат да бъдат променяни от тях.

До изтичане на срока за подаване на офертата, участникът в процедурата може да промени, допълни или оттегли офертата си.

Срок за подаване на офертата: До 17:00 часа на 28.04.2015 година, в административната сграда на Община Кайнарджа, с.Кайнарджа, ул.“Димитър Дончев“ № 2, в деловодството на общината. Офертата се представя в запечатан непрозрачен плик. Върху плика участникът посочва наименованието на поръчката, за която подава оферта, адрес за кореспонденция, телефон и по възможност факс и електронен адрес.

Отварянето на офертите ще се проведе на публично заседание на 30.04.2015 г. в 10.00 часа в заседателната зала на Община Кайнарджа, с.Кайнарджа, ул.“Димитър Дончев“ № 2 в заседателната зала на Общински съвет; На него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, където се извършва отварянето.

Обект на обществената поръчка е строителство по смисъла на чл.14, ал.4, т.1 от ЗОП.

Предмет на поръчката: „Ремонтни работи в Читалище, Кметство склад към Кметство в с. Зарник, Здравна служба, Дневен център за възрастни хора с увреждания и Кметство с. Средище, Дневен център за стари хора и Ученически стол с. Кайнарджа, Противопожарна служба с. Кайнарджа, Кметство и Читалище с. Добруджанка, Кметство и Читалище с. Светослав, и складово помещение към кметство с. Голеш. В това число подмяна на компрометирана покривна конструкция и препокриване на покриви със съществуващи и нови керемиди където се налага и други Ремонтни работи, предвидени в количествено-стойностната сметка към настоящата поръчка“

Прогнозна стойност - Финансовите средства за изпълнение на поръчката са в размер до 145800 (сто четиридесети пет хиляди и осемстотин) лева без включен ДДС. Предложения, надхвърлящи прогнозната стойност, няма да бъдат разглеждани и оценявани от Възложителя.

Начин на плащане – подробно описан в проекта на договора към настоящата поръчка;

Срок за изпълнение на поръчката – не повече 150 /сто и петдесет/ календарни дни от сключване на договора;

Срок на валидност на офертата - 60 (шестдесет) календарни дни включително от крайния срок за получаване на оферти.

Критерий за оценяване на офертите: **„най-ниска цена”.**

Критерият „най-ниска цена” представлява най- ниската цена без ДДС, предложена за изпълнение предмета на обществената поръчка. В случай, че постъпят две или повече еднакви като стойност ценови предложения, класирането ще се извърши след публичен жребий, по реда на чл.71, ал.5 от ЗОП, който се тегли в присъствието на членовете на комисията, назначена от Възложителя и участниците. Възложителят обявява датата, часа и мястото на провеждане на жребия, като уведомява всички участници в процедурата.

Начин на изпълнение на поръчката:

Последователността на изпълнението на обектите ще се възлага от ВЪЗЛОЖИТЕЛЯ с Възлагателен протокол.

Изпълнението на строително-монтажните работи, предвидени в количествено-стойностната сметка към договора за строителство, се доказват с протокол за установяване на завършени и подлежащи на плащане натурални видове и количества работи (акт обр. 19), придружен със сертификати, протоколи за изпитания на вложените материали, гаранционни карти и др., подписани от Изпълнителя и представител на Възложителя.

Окончателното приемане на извършените СМР се извършва със съставяне на окончателен констативен протокол за установяване годността за приемане на изпълнените строително-монтажни работи, подписан от Изпълнителя и представител на Възложителя.

Изисквания към предмета на поръчката:

1. При изпълнение на поръчката следва стриктно да се спазват изискванията на действащото законодателство и нормативната уредба - Закон за устройство на територията; Наредба 3/31.07.2003 за съставяне на актове и протоколи по време на строителството; Наредба № 2 на минималните изисквания за здравословни и безопасни условия на труд при извършване на строително монтажни работи, Техническите нормативни актове за изпълнение, контрол и приемане на строително монтажни работи , пожарна, аварийна и санитарно хигиенни норми, Наредба № 1з-1971 от 29 октомври 2009 г. за строително-технически правила и норми за осигуряване на безопасност при пожар,
2. Участникът е длъжен да осигури необходимите ресурси за труд, материали и механизация за изпълнение на СРР и СМР.
3. Участникът е длъжен да влага материали, изделия и строителни елементи, за които има издадени разрешения за производство съгласно БДС и да представя сертификати да тях.
4. Участникът да разполага с квалифицирана работна ръка и специалисти, механизация и оборудване, необходими за изпълнение на възложените дейности.

Изисквания към участниците:

1. Оферта могат да подадат всички български или чуждестранни физически и/или юридически лица, включително техни обединения. В случай , че участникът е обединение, което не е регистрирано като самостоятелно юридическо лице, тогава участниците в Обединението сключват споразумение. Споразумението за създаване на обединение за участие в настоящата обществена поръчка, следва да бъде представено в оригинал или в нотариално заверено копие. Споразумението трябва да съдържа клаузи, които гарантират , че:

* Всички членове на обединението/консорциума са отговорни заедно и поотделно за изпълнението на договора;
* Е определен представляващ член на обединението/-консорциума, който е упълномощен да задължава, да получава указания за и от името на всеки член на обединението/консорциума.
* Представляващият член на обединението/-консорциума е упълномощен да представи офертата от името и за сметка на обединението и да сключи договор с възложителя ;
* Срокът на обединението е най-малко за времето, за което поръчката ще бъде изпълнена;
* Всички членове на обединението консорциума са задължени да останат в него за целия период на изпълнение на договора;
* Разпределение на дейностите, предмет на възлаганата обществена поръчка, между участниците в обединението и ресурсите, с които ще участва всеки един от участниците в обединението.

Не се допускат промени в състава на обединението след подаването на офертата.

Важно: Когато не е приложено споразумение за създаването на обединение или в приложеното споразумение липсват клаузи, гарантиращи изпълнението на горепосочените условия, или състава на обединението се е променил след подаването на офертата-участникът ще бъде отстранен от участие в настоящата обществена поръчка.

1. Гаранция за участие в размер на 1 % от прогнозната стойност или 1458 (хиляда четиристотин петдесет и осем ) лева. Гаранцията за участие се представя в една от следните форми:

а) парична сума внесена в касата на Възложителя;

б) парична сума по сметка на Възложителя;

в) банкова гаранция в полза на Възложителя съгласно образеца от документацията.

Участникът избира сам формата на гаранцията за участие. При избор на гаранция за участие - парична сума, то тя следва да се внесе по банков път по следната сметка на Общината:

1. ІВАN: BG 75 IABG 74593383937106, BIC: IABGBGSF при ИНТЕРНЕШЪНЪЛ АСЕТ БАНК АД, клон Силистра.

Когато участникът избере гаранцията за участие да бъде банкова гаранция, тогава това трябва да бъде безусловна и неотменима банкова гаранция със срок на валидност 60 (шестдесет) дни от крайния срок за получаване на оферти.

При представяне на гаранцията за участие в платежното нареждане, съответно в банковата гаранция следва да бъде посочено наименованието на процедурата, за която се отнася превода/вноската.

3.Реализирани минимум 2 (два) обекта - изпълнено строителство, сходен с предмета на обществената поръчка през последните 5 (пет) години считано до датата на представяне на оферти.

Определение за „еднакъв или сходен предмет”: ново строителство, и/или реконструкция, и/или основен ремонт на покриви и покривни конструкции.

\*\*\* Участникът може да докаже съответствието си с изискванията за технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, кандидатът или участникът представя доказателства, че при изпълнението на поръчката ще има на разположение ресурсите на третите лица.

*Съдържание на офертата:*

1.Офертата трябва да е изготвена съгласно изискванията на чл. 101 в от ЗОП и да съдържа:

1. Списък на документите и информацията, съдържащи се в офертата, подписан от участника - образец Nq 1;
2. Данни за лицето, което прави предложението - образец № 2
3. Декларация по чл. 47, ал.9 от Закона за обществените поръчки - образец № 3;
4. Нотариално заверено пълномощно на лицата подписали офертата, в случай, че нямат представителни функции;
5. Оригинал на банкова гаранция за участие или копие от документа за внесена гаранция под формата на парична сума; Тя може да е внесена в касата на Общината или преведена по банкова сметка на Община Кайнарджа: ІВАN: BG 75 IABG 74593383937106, BIC: IABGBGSF при ИНТЕРНЕШЪНЪЛ АСЕТ БАНК АД, клон Силистра.
6. Списък на строителството, изпълнено през последните 5 години, считано от датата на подаване на заявлението или на офертата, а за строителство, което е еднакво или сходно с предмета на поръчката (по образец), и:

а) посочване на публичните регистри, в които се съдържа информация за актовете за въвеждане на строежите в експлоатация, която информация включва данни за компетентните органи, които са издали тези актове, стойността, датата, на която е приключило изпълнението, мястото и вида на строителството, или

б) удостоверения за добро изпълнение, които съдържат стойността, датата, на която е приключило изпълнението, мястото, вида и обема на строителството, както и дали е изпълнено в съответствие с нормативните изисквания; удостоверенията съдържат и дата и подпис на издателя и данни за контакт, или

в) копия на документи, удостоверяващи изпълнението, вида и обема на изпълнените строителни дейности;

8.Техническо предложение за изпълнение на поръчката, съгласно чл. 101 в, ал. 1, т. 2 във връзка с чл. 1016, ал.1, т. 3 от ЗОП - образец № 4, ведно с линеен календарен график;

9.Ценово предложение –образец № 5. Предлаганата цена е в български лева без включен ДДС.

*Сключване на договор*

Определеният за изпълнител на обществената поръчка при подписване на договора следва да представи декларация за липса на обстоятелствата по чл. 47, ал. 5 от ЗОП и документи, издадени от компетентен орган, за удостоверяване липсата на обстоятелства по чл. 47, ал. 1, т. 1 от ЗОП съгласно чл. 101 е, ал. 2 от ЗОП.

В случай че участникът,определен за изпълнител на обществената поръчка е неперсонифицирано обединение на физически и/или юридически лица, преди сключване на договора за възлагане на обществената поръчка, обединението следва са се регистрира в БУЛСТАТ, съгласно чл.З, т.6 от Закона за регистър БУЛСТАТ, като представи пред Възложителя заверено копие от удостоверение за данъчна регистрация и регистрация по БУЛСТАТ на създаденото обединение.

В случай,че участникът, определен за изпълнител на обществената поръчка е обединение от чуждестранни физически и/или юридически лица, преди сключване на договора за възлагане на обществената поръчка следва да представи документ за регистрация от чуждестранната държава, в която са установени.

Преди подписване на договор участникът, определен за изпълнител, представя гаранция за изпълнение на договора в размер на 1.5% от стойността на договора без включен ДДС. Гаранцията се представя под формата на парична сума или банкова гаранция.

Условията за задържане и усвояване на гаранцията за добро изпълнение,ще бъдат уредени в договора за изпълнение и ще бъдат съобразени с чл.6З от ЗОП.